burgasdotpro/wikipedia huggingface dataset:
Majstrovstvá Afriky v netballe 2018

Majstrovstvá Afriky v netballe 2018 bol v poradí 7. turnaj majstrovstiev Afriky v netballe žien, ktoré organizuje Africká netballová konfederácia (Netball Africa). Konal sa v dňoch od 13. do 18. augusta 2018 v Lusake, v Zambii, za účasti 7 tímov. Nováčikom podujatia bolo družstvo Kene. Turnaj sa skladal z jednej sedemčlennej skupiny, v ktorej sa odohrali zápasy každý s každým bez následného play-off. Dejiskom zápasov bol Olympic Youth Development Centre. Titul obhájila , ktorá sa umiestnila pred a .
Tento turnaj slúžil zároveň ako kvalifikácia afrických družstiev na Majstrovstvá sveta 2019, ktoré organizuje Anglicko, pričom si miestenku zabezpečilo už skôr. Kvalifikovali sa na ne 2 najlepšie družstvá.
Účastníci.
Poznámka: Číslo v zátvorke udáva umiestnenie vo svetovom rebríčku INF k júnu 2018.
Majstrovstvá sveta v interkrose 2018

Majstrovstvá sveta v interkrose 2018 bol v poradí 13. turnaj majstrovstiev sveta v interkrose, ktoré organizuje Medzinárodná interkrosová federácia (FIIC). Konal sa v Prahe, v Česku v dňoch od 19. do 22. augusta 2018, za účasti 5 mužských tímov a 4 ženských tímov. Okrem seniorských družstiev sa predstavili aj juniorské výbery domáceho Česka. Česko bolo organizátorom svetového šampionátu štvrtýkrát, predtým hostilo toto podujatie v rokoch 2000, 2005 a 2012. Zápasy sa odohrali v 2 halách športového areálu HAMR Braník. Tituly obhajili obe družstvá domáceho Česka.
Spolu s turnajom MS sa organizovali aj "Svetové hry" v súžazi amatérskych lakrosových tímoch a turnaj "Kids Open" pre deti od 11 do 14 rokov.
Deuterovaný chloroform

Deuterovaný chloroform takisto nazývaný aj deuterochloroform a chloroform-d je chemická zlúčenina, ktorá je svojími fyzikálnymi aj chemickými vlastnosťami podobná bežnému chloroformu, ale namiesto prócia (ľahkého vodíku) obsahuje deutérium (ťažký vodík). Najčastejšie sa využíva pri NMR spektroskopii, pretože je dobré rozpúšťadlo mnohých organických látok a je lacnejší než ostatné deuterované rozpúšťadlá.
Význam pri NMR spektroskopii.
Kedže deutérium narozdiel od prócia pri protónovej NMR spektroskopii vytvára len drobný signál, preferuje sa použitie deuterovaných rozpúšťadiel ako napríklad chloroform-d, pretože nenarúšajú signál testovanej vzorky. Väčšina chloroformu-d je však znečistená bežným chloroformom, čo sa prejaví ako drobný singlet na 7,26 pm chemického posunu. Pri uhlíkovej NMR sa jeho signál zobrazuje ako triplet na 77 pm chemického posunu.
Konrad Krajewski

Konrad Krajewski (* 25. november 1963, Łódź, Poľsko) je poľský rímskokatolícky arcibiskup, kardinál a pápežský almužník.
Biografia.
V rokoch 1982 - 1988 sa pripravoval na kňazstvo v Kňazskom seminári v Łódźi a za kňaza bol vysvätený 11. júna 1988 biskupom Mons. Władysławom Ziółekom. V rokoch 1990 - 1993 študoval v Ríme na Pápežskom liturgickom inštitúte sv. Anzelma, ktoré ukončil na stupni licenciátu. Doktorát z teológie získal v roku 1995 na Pápežskej univerzite sv. Tomáša Akvinského v Ríme. Od roku 1995 plnil funkciu ceremoniára a osobného tajomníka arcibiskupa Mons. Władysława Ziółeka. V roku 1997 bol prefektom Kňazského seminára v Łódźi.
Dňa 1. októbra 1998 sa stal pracovníkom pápežského Úradu liturgických slávení Najvyššieho veľkňaza a dňa 12. mája 1999 sa stal pápežským ceremoniárom. Od roku 1999 má hodnosť honorárneho preláta Jeho svätosti, od roku 2002 je Kaplánom Jeho svätosti – monsignorom a od roku 2008 honorárny kanonik kapituly Łódźskej arcidiecézy.
Dňa 3. augusta 2013 pápež František ho vymenoval za titulárneho arcibiskupa sídla Beneventum a pápežského almužníka na Úrade apoštolskej charity. Biskupskú vysviacku prijal 17. septembra 2013 v prítomnosti pápeža Františka v Bazilike sv. Petra vo Vatikáne. Hlavným svätiteľom bol kardinál Mons. Giuseppe Bertello, prezident Pápežskej komisie pre Mestský štát Vatikán, spolusvätiteľmi boli arcibiskup Mons. Piero Marini, predseda Pápežskej komisie pre Medzinárodné eucharistické kongresy a Mons. Władysław Ziółek, emeritný arcibiskup metropolita Łódźskej arcidiecézy. Za biskupské heslo si zvolil „"Misericordia"“ (Milosrdenstvo).
Dňa 28. júna 2018 bol pápežom Františkom kreovaný za kardinála v stupni diakon. Jeho titulárnym chrámom je Chrám Nepoškvrnenej Panny Márie na Esquiline v Ríme. V súčasnosti je tiež členom vatikánskeho Dikastéria pre integrálny ľudský rozvoj.
Fraktúra (písmo)

Fraktúra ( pôvodom z , od polovice 15. storočia aj "lomené písmo") je druh písma zo skupiny lomených písiem. Od polovice 16. storočia až do roku 1941 bola bežne používaným tlačeným písmom v Nemecku. Písalo sa ňou aj v severoeurópskych jazykoch a príležitostne v češtine.
OxygenOS

OxygenOS je upravená verzia operačného systému Android, za ktorého vývojom stojí čínsky výrobca mobilných telefónov OnePlus. Systém je určený iba pre telefóny ich vlastnej výroby. OxygenOS je určený pre telefóny OnePlus pre zahraničný trh.
Na čínskom trhu je v týchto telefón použitý HydrogenOS (H2OS). Súčasná verzia systému je 5.1.1 a bola vydaná 28. apríla 2018. Táto verzia je beží na Androide 8.1.0
Pečiarkotvaré

Pečiarkotvaré ("Agaricales") je rad húb, ktorý obsahuje známe druhy. Tento rad má 33 čeľadí, 413 rodov a viac ako 13 tisíc druhov, spolu so šiestimi vyhynutými rodmi známych z fosílií.
Patrí tu rozšírená pečiarka dvojvýtrusná ("Agaricus bisporus"), smrteľne jedovatá muchotrávka končistá ("Amanita virosa"), halucinogénna muchotrávka červená aj bioluminiscenčný kališník hnedooranžový ("Omphalotus olearius")
Kapsula

Kapsula môže byť:
Cena Grammy za najlepší rapový album

Cena Grammy za najlepší rapový album (angl. Grammy Award for Best Rap Album) je ocenenie udeľované na Grammy Awards hudobným umelcom za kvalitu rapových albumov.
Lil Wayne

Dwayne Michael Carter Jr. (* 27. september 1982, New Orleans, Louisiana, USA), známy pod umeleckým menom Lil Wayne, je americký reper. Svoju kariéru odštartoval v roku 1991 keď mal 9 rokov, po tom, čo ho objavil Bryan "Baby" Williams a stal sa najmladším členom vydavateľstva Cash Money Records. Bol členom dua The B.G.'z po boku repera z New Orleans, B.G., vtedy známeho ako Lil' Doogie. V roku 1996 sa Lil Wayne spolu s B.G. pripojili k southern hip-hopovej skupine Hot Boys. Skupina debutovala s albumom "Get It How U Live!." V roku 1999 vydali platinový album s názvom "Guerrilla Warfare" (1999). Dlhé roky bol členom Cash Money Records, no v júni 2018 odišiel.
Oceánska kvalifikácia na Majstrovstvá sveta v netballe 2019

Oceánska kvalifikácia na Majstrovstvá sveta v netballe 2019 bol oceánsky kvalifikačný turnaj, ktorý organizovala Oceánska netballová federácia (Netball Oceania), o postup na Majstrovstvá sveta 2019. Konal sa v Aucklande, na Novom Zélande v dňoch od 17. do 21. apríla 2018, za účasti 5 tímov. Zápasy sa odohrali v aréne Phyllis Latour Doyle High Wire Trust Arena. Kvalifikáciu vyhrala a z druhého miesta postúpilo na MS aj .
Priamy postup.
Z Oceánie na základe umiestnenia na predchádzajúcich MS postúpili priamo tieto družstvá:
Účastníci.
Poznámka: Číslo v zátvorke udáva umiestnenie vo svetovom rebríčku INF v januári 2018.
6ix9ine

Daniel Hernandez (* 8. máj 1996, New York, New York, USA), známy aj pod umeleckým menom 6ix9ine alebo Tekashi69, je americký raper a textár. Jeho hudba je poznačená agresívnym štýlom rapovania, zatiaľ čo pre jeho kontroverznú osobnosť na verejnosti sú charakteristické výrazné vlasy dúhovej farby a rozsiahle tetovania. Taktiež viedol a dosiaľ vedie verejné spory s kolegami, známymi osobnosťami a právne problémy.
V roku 2009 bol zavraždený jeho nevlastný otec, čo viedlo k tomu, že pracoval vo viacerých zamestnaniach aby finančne pomohol svojej matke. Hernandez sa stal známym koncom roka 2017, keď vydal svoj debutový singel „Gummo“. Pieseň dosiahla miesto číslo 12 v americkom rebríčku Billboard Hot 100. Po prepustení z väzenia debutoval jeho singel „Gooba“, ktorý dosiahol najvyššiu priečku v USA.
V roku 2018 bol zatknutý pre obvinenie z vydierania, držania zbraní a drog. Vo februári 2019 bol uznaný vinným z deviatich obvinení vrátane sprisahania s cieľom spáchať vraždu a ozbrojené lúpeže. Po vykonaní obžaloby dostal dvojročný trest odňatia slobody. V apríli 2020 mu bolo udelené predčasné prepustenie počas pandémie COVID-19 po obavách z jeho zraniteľnosti voči chorobe v dôsledku jeho astmatického stavu. Na ďalšie funkčné obdobie bol uväznený v domácom väzení.
Diskografia.
Štúdiové albumy.
2020- „Gooba”
2020- , YAYA
2020 - „”Tutu” 
2018 -, Gotti"
2018 -, Keke" (S Fetty Wap a Boogie wit da Hoodie) 
 2019 ,TIC TOC " 
2018 – „Gotti“
2018 – „Tati“ (featuring DJ Spinking)
2018 – „Fefe“ (featuring Nicki Minaj a Murda Beatz) 
2018 – „International Gangstas“ (s Capo, Farid Bang a SCH)
2018 – „STOOPID“ (featuring Bobby Shmurda)
2018 - ,BEBE“
2017 - , Gummo"
Gerhard Ludwig Müller

Gerhard Ludwig Müller (* 31. december 1947, Finthen, Nemecko) je nemecký rímskokatolícky arcibiskup, kardinál a emeritný prefekt Kongregácie pre náuku viery.
Životopis.
Za kňaza ho vysvätil 11. februára 1978 biskup diecézy Mainz, kardinál Mons. Hermann Volk.
V Mníchove pôsobil ako profesor dogmatickej teológie, v roku 1990 sa stal členom Komisie pre náuku viery Nemeckej biskupskej konferencie a od roku 1998 pôsobil v Medzinárodnej teologickej komisií. V roku 1999 bol odborným poradcom Európskej synody vo Vatikáne, v roku 2001 bo odborným poradcom Biskupskej synody vo Vatikáne na tému "„Biskup ako služobník evanjelia Ježiša Krista pre nádej sveta“" a roku 2005 sa zúčastnil na Biskupskej synode vo Vatikáne na tému "„Eucharistia ako vrchol a prameň života i poslania Cirkvi.""
Dňa 1. októbra 2002 ho pápež sv. Ján Pavol II. menoval za diecézneho biskupa diecézy Regensburg. Biskupskú vysviacku prijal 24. novembra 2002 v Regensburgu z rúk kardinála Mons. Friedricha Wettera, arcibiskupa Mníchova a Freisingu. Spolusvätiteľmi boli biskup diecézy Mainz a kardinál Mons. Karl Lehmann a Mons. Manfred Müller, emeritný biskup diecézy Regensburg. 
Dňa 20. decembra 2007 bol vymenovaný za člena Kongregácie pre náuku viery. V roku 2008 bol poverený vedením dialógu v rámci Medzinárodnej komisie pre jednotu kresťanov a dialóg Rímskokatolíckej cirkvi a Evangelickej cirkvi na tému "„Krst a rastúce cirkevné spoločenstvo."" Dňa 19. januára 2009 bol menovaný za člena Pápežskej rady pre kultúru. 
Pápež Benedikt XVI. ho menoval dňa 2. júla 2012 za prefekta Kongregácie pre náuku viery. Na základe tohto úradu je zároveň aj prezidentom Pápežskej biblickej komisie, Medzinárodnej teologickej komisie a Pápežskej komisie „Ecclesia Dei“. V týchto úradoch bol naďalej potvrdený 16. marca 2013 po nástupe nového pápeža Františka. Dňa 22. februára 2014 bol kreovaný za kardinála v stupni diakon v Bazilike sv. Petra vo Vatikáne pápežom Františkom. 
Od 1. júla 2017 je emeritným prefektom Kongregácie pre náuku viery.
Dňa 5. februára 2018 sa celebroval svätú omšu v Katedrále sv. Martina v Bratislave v rámci jeho návštevy na Slovensku pri príležitosti Medzinárodnej konferencie "„Aktuálne otázky ľudskej mravnosti“", ktorú zorganizovala Konferencie biskupov Slovenska 6. februára 2018 na Rímskokatolíckej cyrilometodskej bohosloveckej fakulte UK v Bratislave. Dňa 8. júla 2018 bol hlavným celebrantom a kazateľom na odpustovej slávnosti na Mariánskej hore v Levoči.
OnePlus One

OnePlus One je smartfón, ktorý vyrábala čínska spoločnosť OnePlus. Predstavený bol v apríli 2014 a je to prvé zariadenie od tejto firmy. Bol určený ako priamy konkurent pre vlajkové telefóny iných spoločností, kde sa im vyrovnal svojimi parametrami a súčasne bol otvorený vývojárom, kde dostal podporu mnohých rôznych systémov a kernelov. Na väčšine trhov sa dodával s operačným systémom Cyanogen OS, čo bola komerčná verzia systému CyanogenMod. Dostupný bol najprv iba cez pozvánku, ktoré boli distribuované cez spoločnosť cez niektorých zákazníkov, neskôr pozvánka už nebola potrebná.
Hardvér je založený na čipsete Qualcomm Snapdragon 801, 4-jadrovom procesore Krait 400 s frekvenciou 2,5 GHz, 3 GB RAM, GPU Adreno 330, 16 alebo 64 GB vnútorného úložiska. Batéria mala kapacitu 3100 mAh.
Displej je typu IPS LCD s uhlopriečkou 5,5 palca a má rozlíšenie 1080 x 1920.
OnePlus 2

OnePlus 2 je smartfón čínskej spoločnosti OnePlus. Je to v poradí ich druhý smartfón, nasledovník modelu OnePlus One. 
Podobne ako OnePlus One, aj tento obsahuje rovnaký 5,5" IPS LCD displej s rozlíšením fullHD, teda 1080 x 1920 bodov. Je založený na čipsete Qualcomm Snapdragon 810, 8-jadrovom procesore, GPU Adreno 430, 3 alebo 4 GB RAM, obsahuje 16 alebo 64 GB úložisko, v závislosti od modelu. Batéria má kapacitu 3300 mAh. Na rozdiel od prechodcu obsahuje 2 sloty na SIM kartu.
Majstrovstvá Ázie v netballe 2018

Majstrovstvá Ázie v netballe 2018 bol v poradí 11. turnaj majstrovstiev Ázie v netballe žien, ktoré organizuje Ázijská netballová federácia (Netball Asia). Konal sa v dňoch od 1. do 9. septembra 2018 v Singapure, za účasti rekordných 12 tímov. Nováčikom podujatia bolo družstvo Filipín. Singapur organizoval ázijský šampionát žien štvrtýkrát, predtým hostil toto podujatie v rokoch 1997, 2005 a 2014. Zápasy sa odohrali v aréne Singapore OCBC Arena, ktorá je súčasťou športového komplexu Singapore Sports Hub. Titul získala , ktorá vo finálovom stretnutí zvíťazila nad . Obhajca prvenstva z skončil na 3. mieste.
Tento turnaj slúžil zároveň ako kvalifikácia ázijských družstiev na Majstrovstvá sveta 2019, ktoré organizuje Anglicko. Kvalifikovali sa na ne 2 najlepšie družstvá.
Singapur sa stal organizátorom kontinentálneho šampionátu v auguste 2016 počas konania Majstrovstiev Ázie 2016, keď vyhral v ponuke kandidatúr Srí Lanky a Pakistanu.
Účastníci.
Poznámka: Číslo v zátvorke udáva umiestnenie vo svetovom rebríčku INF k júnu 2018.
OnePlus X

OnePlus X je smartfón čínskej spoločnosti OnePlus, celkovo ich tretí model, nasledujúci po OnePlus One a OnePlus 2. Vo svojej dobe už neobsahoval najvýkonnejší hardvér na trhu, pričom používal podobné vybavenie ako OnePlus One, s tým rozdielom, že displej mal uhlopriečku iba 5 palcov na rozdiel od 5,5, rozlíšenie ostalo rovnaké, 1080 x 1920 bodov, technológia sa však zmenila na AMOLED. Čipset ostal starší Qualcomm Snapdragon 801, procesor štvorjadrový 2,3 GHz Krait 400, 3 GB RAM, 16 GB úložisko, 2 sloty na SIM kartu a batéria s kapacitou 2525 mAh.
OnePlus 3

OnePlus 3 je smartfón od čínskej spoločnosti OnePlus. Je to prvý ich telefón, ktorý nebolo treba kupovať na pozvánku. 
Je založený na čipsete Qualcomm Snapdragon 820, obsahuje 6 GB RAM, 64 GB úložisko, grafický procesor Adreno 530 a displej je typu AMOLED s uhlopriečkou 5,5 palca s rozlíšením FullHD 1080 x 1920 bodov. Batéria má kapacitu 3000 mAh. Ako všetky modely OnePlus okrem prvého, obsahuje podporu dual SIM.
Ako operačný systém je použitý OxygenOS alebo HydrogenOS.
OnePlus 3T

OnePlus 3T je smartfón čínskej spoločnosti OnePlus, priamy nasledovník modelu OnePlus 3, pričom ide iba o malú aktualizáciu predošlého modelu, keď väčšina parametrov ostáva rovnaká alebo sa len málo mení.
Na rozdiel od predchodcu obsahuje čipset Qualcomm Snapdragon 821, GPU ostáva rovnaké, Adreno 530, pamäť RAM je rovnako 6 GB, úložisko je buď 64 alebo 128 GB. Kapacita batérie bola zvýšená na 3400 mAh. Rovnako obsahuje dva sloty na SIM kartu. 
Displej ostal tiež nezmenený, s uhlopriečkou 5,5 palcov typu AMOLED a s rozlíšením 1080 x 1920 bodov.
Liga národov vo volejbale

Liga národov vo volejbale (, skr. "VNL") je prestížna svetová súťaž národných družstiev vo volejbale, ktorú organizuje Medzinárodná volejbalová federácia (FIVB). Vznikla v roku 2018, keď nahradila mužskú Svetovú ligu a ženskú súťaž World Grand Prix. Podobne ako predchádzajúce podujatia, aj VNL prebieha každoročne. Pre postup do 16-člennej súťaže slúži kvalifikačný turnaj FIVB Vyzývací pohár, ktorého víťaz sa kvalifikuje do Ligy národov. V prvom ročníku mužov, ktorý hostilo Francúzsko, zvíťazilo . Spolu s majú najviac víťazstiev. V ženskom turnaji získalo najviac prvenstiev .
Železničná stanica Levoča

Železničná stanica Levoča je železničná stanica v Levoči.
Stanica leží na trati Spišská Nová Ves – Levoča a je jej koncovou stanicou. Nie je elektrifikovaná a leží v južnej časti mesta. Vybudovaná bola v roku 1892, kedy bola otvorená miestna trať zo Spišskej Novej Vsi.
Doprava.
V stanici sú 3 dopravné, 2 manipulačné, 1 odstavná a 1 ostatná koľaj a hlavná budova stojí v smere od Spišskej Novej Vsi na pravej strane. Osobná doprava na trati bola zastavená v roku 2003 a okrem nákladnej dopravy sa na trati vykonáva len príležitostná doprava počas púte v Levoči. Staničná budova je opustená.
Vybavenie stanice.
V stanici je bočná i čelná rampa, no tiež koľajová váha s nosnosťou 36 ton. Prechody ku koľajam sú úrovňové a súčasťou stanice sú skladové priestory.
Kabaddi na Ázijských hrách 2018

Kabaddi na Ázijských hrách 2018 bol turnaj v kabaddi v rámci multišportového podujatia Ázijských hier 2018. Konal sa v Jakarte, v Indonézii v dňoch od 19. do 24. augusta 2018, za účasti rekordných 11 mužských a 9 ženských tímov. Pôvodne sa malo zúčastniť aj mužské družstvo Iraku. Turnaj v kabaddi sa na hrách organizuje od roku 1990 a toto bolo jeho 8. vydanie. Zápasy sa odohrali v Garuda Theatre s kapacitou 1 500 divákov. 
Titul v mužskej kategórii získal Irán, ktorý vo finálovom stretnutí zvíťazil nad Kórejskou republikou. Obhajca prvenstva a doterajší jediný víťaz ázijských hier z Indie skončil bronzový. U žien získal rovnako titul Irán, keď vo finále vyhral nad Indiouobhajcom a tiež doterajším jediným víťazom ázijských hier.
Ľubovnianska kotlina

Ľubovnianska kotlina je geomorfologický podcelok Spišsko-šarišského medzihoria. Leží na severnom Spiši a jej centrálnu oblasť zaberá mesto Stará Ľubovňa. Stredom kotliny preteká rieka Poprad.
Vymedzenie.
Podcelok leží na severozápadnom okraji Spišsko-šarišského medzihoria a zo severu a juhu je obklopený pohoriami. Na severe je to Ľubovnianska vrchovina a Pieniny, západným smerom nadväzuje Spišská Magura s podcelkom Veterný vrch. Južným smerom vystupujú Levočské vrchy s podcelkom Levočská vrchovina a juhovýchodným smerom pokračuje Spišsko-šarišské medzihorie podcelkami Jakubianska brázda, Hromovec a Ľubotínska pahorkatina.
Osídlenie.
V centrálnej časti kotliny leží okresné mesto Stará Ľubovňa, menšie sídla sú v údoliach potokov. Osou územia je rieka Poprad, v údolí ktorej vedú dopravné komunikácie. V okresnom meste sa križujú cesty I/77 (od Popradu) a I/68 (Prešov – Mníšek nad Popradom). Údolím vedie i železničná trať Poprad-Tatry – Plaveč.
Chránené územia.
V Ľubovnianskej kotline leží maloplošné chránené územie, prírodná pamiatka Litmanovský potok. Významnou turistickou atrakciou je Ľubovniansky hrad.
Panamerické majstrovstvá v korfbale 2018

Panamerické majstrovstvá v korfbale 2018 bol v poradí 2. turnaj panamerických majstrovstiev v Korfbale, ktoré organizuje Americká korfbalová federácia (IKF America's). Konal sa v dňoch od 2. do 4. marca 2018 v Cali, v Kolumbii, za účasti 6 tímov. Nováčikmi turnaja boli družstvá Argentíny, Dominikánskej republiky, Kostariky a Surinamu. Zápasy sa odohrali v aréne Coliseo Mundialista. Víťazom sa stal , ktorý v jedinej hranej skupine vyhral vo všetkých zápasoch a umiestnil sa pred a obhajcom prvenstva z .
Turnaj zároveň slúžil ako kvalifikácia panamerických družstiev na Majstrovstvá sveta 2019, ktoré organizuje Južná Afrika. Kvalifikovali sa na ne 2 najlepšie družstvá.
Účastníci.
Poznámka: Číslo v zátvorke udáva umiestnenie vo svetovom rebríčku IKF k novembru 2017.
Bibliotheca Leutschoviensis

Bibliotheca Leutschoviensis alebo zjednodušene Bibliotéka bola knižnica vybudovaná v Levoči v rokoch 1515 – 1519. Iniciátorom jej zrodu bol Ján Henkel, levočský farár, kanonik varadínskej kapituly a humanista, ktorý patril medzi najvýraznejšie osobnosti v ranonovovekých dejinách mesta. Od roku 1611 do 1780 bola knižnica uzatvorená a neprístupná verejnosti. Nachádzala sa v špeciálnej miestnosti Baziliky svätého Jakuba. Po roku 1780 bola knižnica prevezená grófom Ignácom Baťánym (1741-1798) do vtedajšieho sedmohradského mesta Alba Iulia, kde sa nachádza dodnes.
Ľubotínska pahorkatina

Ľubotínska pahorkatina je geomorfologický podcelok Spišsko-šarišského medzihoria. 
Vymedzenie.
Podcelok zaberá severozápadnú časť Spišsko-šarišského medzihoria a severným okrajom sa v údolí rieky Poprad dotýka štátnej hranice s Poľskom. Juhovýchodný okraj lemuje Čergov, severovýchodne a severne nadväzuje Ľubovnianska vrchovina. Na zvyšnej časti susedia už len podcelky Spišsko-šarišského medzihoria; na severozápade je to Ľubovnianska kotlina, juhozápadný okraj lemuje Hromovec a na juhovýchode sa krátkym úsekom dotýka Šarišské podolie.
Chránené územia.
Na území pahorkatiny leží viacero maloplošných chránených území:
Doprava.
V severnej časti je osou územia rieka Poprad, v údolí ktorej vedú hlavné dopravné komunikácie. Zo Starej Ľubovne do Prešova vedie cesta I/68, na ktorú sa v Ľubotíne pripája cesta I/77 do Bardejova. Údolím rieky vedie i železničná trať Poprad-Tatry – Plaveč, ktorá sa v stanici Plaveč pripája na trať Košice – Muszyna.
Diskografia skupiny Volbeat

Dánska heavy metalová skupina Volbeat vydala osem štúdiových albumov, tri koncertné albumy, dve kompilácie, jedno EP, päť DVD, tridsaťpäť singlov a dvadsaťšesť hudobných videí.
Skupina Volbeat bola založená v Kodani v roku 2001 bývalým členom skupiny Dominus Michaelom Pouslenom. Zostava bola doplnená gitaristom Teddym Vangom, basgitaristom Andersom Kjølholmom a bubeníkom Jonom Larsenom. Skupina Volbeat nahrala svoj rovnomenný demo album "Volbeat" v roku 2002, pokračujúc ďalším demo albumom s názvom "Beat the Meat". Franz Gottschalk nahradil Teddyho Vanga pred nahraním druhého demo albumu. Skupina mala podpísanú zmluvu s vydavateľstvom Rebel Monster Records, subvydavateľstvom vydavateľstva Mascot Records. "The Strength / The Sound / The Songs" bol vydaný ako debutový album skupiny Volbeat v septembri 2005 a dosiahol číslo 18 v dánskom rebríčku Tracklisten. Druhý album, "Rock the Rebel / Metal the Devil", bol nahraný na jeseň roku 2006. Po nahraní albumu bol Gottschalk nútený opustiť skupinu. Bol nahradený Thomasom Bredahlom. "Rock the Rebel / Metal the Devil" bol vydaný vo februári 2007 a dosiahol číslo 1 v Dánsku. Ich tretí album, "Guitar Gangsters &amp; Cadillac Blood", bol vydaný 29. augusta 2008 a debutoval na čísle 1 v Dánsku aj Fínsku. Dlho očakávaný štvrtý album skupiny Volbeat, "Beyond Hell / Above Heaven", bol vydaný v septembri 2010. Debutoval na čísle 1 v Dánsku, Fínsku and Švédsku, a stalo sa ich prvým objavením v rebríčku "Billboard" 200 v Spojených štátoch. Hlavný singel albumu, „Fallen“, dosiahol Top 20 v Dánsku, Fínsku a Švédsku.
Hromovec (podcelok)

Hromovec je geomorfologický podcelok Spišsko-šarišského medzihoria. Najvyšší vrch podcelku Hromovec dosahuje 
Vymedzenie.
Napriek tomu, že Spišsko-šarišské medzihorie má veľmi úzky a pretiahnutý tvar, podcelok Hromovec ohraničujú len podcelky tohto krajinného celku. Na severovýchode leží Ľubotínska pahorkatina, severným smerom na krátkom úseku susedí Ľubovnianska kotlina. Na severozápade je Jakubianska brázda a južný okraj klesá do Šarišského podolia.
Doprava.
V južnej časti Hromovca vytvára Beskydský potok prielom, ktorým vedú hlavné dopravné komunikácie. Zo Starej Ľubovne do Prešova vedie cesta I/68 a do Plavča vedie i železničná trať Košice – Muszyna.
Turizmus.
Horské pásmo, obklopené kotlinami ponúka stredne náročnú turistiku a v južnej polovici je niekoľko značených chodníkov. V severnej časti ležia Ľubovnianske kúpele.
Jakubianska brázda

Jakubianska brázda je geomorfologický podcelok Spišsko-šarišského medzihoria. 
Vymedzenie.
Podcelok zaberá severozápadnú časť Spišsko-šarišského medzihoria, južne od Starej Ľubovne. Na západe je ohraničený Levočskými vrchmi a ich podcelkami Levočská vrchovina a Levočská vysočina. Zvyšok územia nadväzuje na podcelky Spišsko-šarišského medzihoria; na juhovýchode je to Šarišské podolie, východným smerom sa dvíhajú vrchy Hromovca a severným smerom nadväzuje Ľubovnianska kotlina.
Osídlenie.
Brázda vedie úbočím Levočských vrchov na západe, východným smerom vytvára hradbu vrchov Hromovec. V údolí Jakubianky ležia obce Nová Ľubovňa a Jakubany, v južnej časti Šambron a Bajerovce.
Prešovská pravoslávna eparchia

Prešovská pravoslávna eparchia je jednou z dvoch eparchií na území Slovenska (druhou je Michalovsko-košická eparchia) a zároveň je jednou z dvoch eparchií v rámci Pravoslávnej cirkvi v českých krajinách a na Slovensku, ktorej eparcha môže byť zároveň metropolitom, tou druhou je Pražská eparchia. Na čele tejto eparchie stojí od roku 2012 Rastislav prešovský arcibiskup, ktorý je od roku 2014 metropolitom.
Prešovská eparchia vznikla rozdelením eparchie Mukačevsko-prešovskej, ktorá bola rozdelená po pričlenení Zakarpatskej Ukrajiny k Sovietskemu zväzu na Mukačevsko-užhorodskú eparchiu a Prešovskú eparchiu.
Šarišské podolie

Šarišské podolie je geomorfologický podcelok Spišsko-šarišského medzihoria. Na území leží geomorfologická časť Šarišský vrch.
Vymedzenie.
Podcelok leží v južnej časti Spišsko-šarišského medzihoria a zaberá veľkú časť povodia rieky Torysa severne od Prešova. V severnej časti nadväzuje krajinný celok podcelkami Ľubotínska pahorkatina, Hromovec a Jakubianska brázda, podcelok Stráže susedí na juhovýchodnom okraji územia. Západným smerom sa nachádzajú Levočské vrchy s podcelkami Levočská vysočina a Levočské planiny, nasleduje pohorie Bachureň a Šarišská vrchovina. Južná hranica na okraji Prešova prechádza do Toryskej pahorkatiny (podcelok Košickej kotliny), juhovýchodným smerom nadväzuje Beskydské predhorie s podcelkom Záhradnianska brázda. Na východe územie vymedzuje pohorie Čergov.
Chránené územia.
V južnej časti podolia leží národná prírodná rezervácia Šarišský hradný vrch, ktorý je zároveň geomorfologickou časťou.
Osídlenie.
Šarišské podolie patrí medzi stredne husto osídlené oblasti a ležia tu mestá Sabinov, Lipany, Veľký Šariš a okrajovo i Prešov. 
Doprava.
Z Prešova po Lipany a následne úžinou cez Hromovec smerom na Ľubotín vedú hlavné dopravné komunikácie – cesta I/68 a železničná trať Košice – Muszyna.
Cena Grammy za najlepší progresívny R&amp;B album

Cena Grammy za najlepší progresívny R&amp;B album (angl. Grammy Award for Best Progressive R&amp;B Album) je ocenenie udeľované na Grammy Awards hudobným umelcom za kvalitu urban contemporary albumov. Do júna 2020 ocenenie nieslo názov Najlepší urban contemporary album (angl. Best Urban Contemporary Album).
Stráže (podcelok)

Stráže je geomorfologický podcelok Spišsko-šarišského medzihoria. Najvyšší vrch podcelku je Stráž s výškou 
Vymedzenie.
Podcelok leží na juhovýchodnom okraji Spišsko-šarišského medzihoria a tvorí ho komplex vrchov, severovýchodne od Prešova. Západným smerom pokračuje krajinný celok Šarišským podolím, južný okraj ostro klesá do Košickej kotliny a jej podcelku Toryská pahorkatina. Východným a severovýchodným smerom leží Beskydské predhorie s podcelkom Záhradnianska brázda.
Turizmus.
V južnej časti územia leží prírodná rezervácia Kapušiansky hradný vrch, ktorý je vďaka zrúcanine hradu atraktívnym cieľom turistov. Vybudované turistické chodníky na kužeľovité vrcholy s kruhovým výhľadom a blízkosť krajského mesta vytvára zo Stráží obľúbené miesto výletov.
Academia

Academia môže byť:
OnePlus 5

OnePlus 5 je smartfón, ktorý vyrába čínska spoločnosť OnePlus, nasledovník modelu OnePlus 3T a prechodca modelu OnePlus 5T.
Predstavený bol 20. júna 2017. Obsahuje čipset Qualcomm Snapdragon 835, osemjadrový procesor, 6 alebo 8 GB RAM, 64 alebo 128 GB úložisko a grafický procesor Adreno 540. Batéria má kapacitu 3300 mAh a podporuje nabíjanie technológiou Dash Charge. Zadný fotoaparát je duálny, 16 MP + 20 MP.
Displej má uhlopriečku 5,5 palcov, je typu Optic AMOLED s rozlíšením 1080 x 1920 bodov.
Operačný systém je Android 7.1.1 aktualizovateľný na 8.x s nadstavbou OxygenOS.
OnePlus 5T

OnePlus 5T je smartfón, ktorý vyrába čínska spoločnosť OnePlus, nasledovník modelu OnePlus 5 a prechodca modelu OnePlus 6.
Predstavený bol 16. novembra 2017. Obsahuje čipset Qualcomm Snapdragon 835, osemjadrový procesor, 6 alebo 8 GB RAM, 64 alebo 128 GB úložisko a grafický procesor Adreno 540. Batéria má kapacitu 3300 mAh a podporuje nabíjanie technológiou Dash Charge. Zadný fotoaparát je duálny, 16 MP + 20 MP.
Displej má uhlopriečku 6 palcov, je typu Optic AMOLED s rozlíšením 1080 x 2160 bodov. Je to prvý model OnePlus s displejom s uhlopriečkou 6 palcov a s pomerom strán 18:9.
Operačný systém je Android 7.1.1 aktualizovateľný na 8.x s nadstavbou OxygenOS.
Humenské vrchy

Humenské vrchy je geomorfologický podcelok Vihorlatských vrchov. Najvyšší bod podcelku je Krivoštianka, dosahujúca výšku 
Vymedzenie.
Podcelok zaberá severozápadnú časť pohoria, južne od Humenného. Severným smerom susedí Beskydské predhorie a jeho podcelky Humenské podolie a Mernícka pahorkatina, južným smerom územie klesá do Východoslovenskej pahorkatiny s podcelkami Pozdišovský chrbát, Laborecká niva a Podvihorlatská pahorkatina. Vihorlatské vrchy pokračujú východným smerom podcelkom Vihorlat.
Delenie.
Podcelok sa delí na dve časti:
Ochrana prírody.
Na území Humenských vrchov ležia maloplošné chránené územia:
OnePlus 6

OnePlus 6 je smartfón čínskej spoločnosti OnePlus, ktorý je nasledovníkom modelu OnePlus 5T. Predstavený bol 16. mája 2018 a uvedený 22. mája. 
Je to prvý smartfón od OnePlus s výrezom. Displej má uhlopriečku 6,28" a rozlíšenie 2280 x 1080 a je typu AMOLED s pomerom strán 19:9. 
Je založený na čipsete Qualcomm Snapdragon 845 s osemjadrovým procesorom, obsahuje 6 alebo 8 GB RAM a úložiskou s kapacitou 64, 128 alebo 256 GB. Grafický procesor je Adreno 630. Operačný systém je OxygenOS s Androidom 8.1.
Vihorlat (geomorfologický podcelok)

Vihorlat je geomorfologický podcelok Vihorlatských vrchov. Najvyšší bod podcelku je rovnomenný vrch, dosahujúci výšku Veľká časť územia je súčasťou VVP Valaškovce.
Vymedzenie.
Podcelok zaberá centrálnu, najvyššiu časť pohoria. Severným smerom susedí Beskydské predhorie a jeho podcelky Ublianska pahorkatina a Humenské podolie, južným smerom územie klesá do Východoslovenskej pahorkatiny s podcelkom Podvihorlatská pahorkatina. Vihorlatské vrchy pokračujú východným smerom podcelkom Popriečny, severozápadným smerom nadväzujú Humenské vrchy.
Delenie.
Podcelok sa delí na tri časti:
Ochrana prírody.
Veľká časť podcelku je súčasťou Chránenej krajinnej oblasti Vihorlat a v tejto časti pohoria je množstvo maloplošných chránených území, medzi nimi:
Popriečny (geomorfologický podcelok)

Popriečny je geomorfologický podcelok Vihorlatských vrchov. Najvyšší vrch podcelku je Vetrová skala, dosahujúca výšku 
Vymedzenie.
Podcelok zaberá východnú, prihraničnú časť pohoria. Severným smerom susedí Beskydské predhorie a jeho podcelok Ublianska pahorkatina, západným smerom pokračujú Vihorlatské vrchy podcelkom Vihorlat. Južným smerom krajina klesá do Východoslovenskej pahorkatiny s podcelkami Podvihorlatská pahorkatina a Petrovské podhorie. Východný okraj určuje štátna hranica s Ukrajinou.
Ochrana prírody.
V tejto časti pohoria je len prírodná pamiatka Beňatinský travertín.
Majstrovstvá Afriky v korfbale 2018

Majstrovstvá Afriky v korfbale 2018 bol v poradí 3. turnaj majstrovstiev Afriky v korfbale, ktoré organizuje Africká korfbalová federácia (IKF Africa). Konal sa v dňoch od 27. do 29. apríla 2018 v meste Chitungwiza, v Zimbabwe, za účasti iba 3 tímov. Pôvodne sa mali turnaja zúčastniť aj družstvá Kamerunu, Malawi a Pobrežia Slonoviny. Zápasy sa odohrali v Chitungwiza Aquatic Complex. Titul obhájila , ktorý sa v jedinej hranej skupine umiestnila sa pred domácim , ktoré na turnaji prvýkrát vo svojej histórii zvíťazilo nad Južnou Afrikou.
Turnaj zároveň slúžil ako kvalifikácia afrických družstiev na Majstrovstvá sveta 2019, ktoré organizuje Južná Afrika. Kvalifikovali sa na ne 2 najlepšie družstvá.
Účastníci.
Poznámka: Číslo v zátvorke udáva umiestnenie vo svetovom rebríčku IKF k novembru 2017.
Bukovce (geomorfologický podcelok)

Bukovce je geomorfologický podcelok Bukovských vrchov. Najvyšší vrch podcelku je Kremenec, dosahujúci výšku 
Vymedzenie.
Podcelok zaberá prevažnú časť pohoria, pričom severný a východný okraj určuje štátna hranica s Poľskom a Ukrajinou. Najvyšší vrch Kremenec leží na trojmedzí, v mieste styku hraníc Slovenska s týmito krajinami. Na území Slovenska Bukovce susedia na západe s Laboreckou vrchovinou, južným smerom pokračujú Bukovské vrchy podcelkom Nastaz.
Delenie.
Na území podcelku sa nachádzajú 4 geomorfologické časti:
Ochrana prírody.
Veľká časť podcelku, mimo intravilánu obcí, patrí pod územie Národného parku Poloniny. Nachádza sa tu množstvo maloplošných chránených území, medzi nimi:
Karol Seeliger

Karol Seeliger (* 30. jún 1818, Głogów, Poľsko† 7. júl 1896, Levoča) bol kníhkupec, redaktor a vydavateľ.
Štúdium začínal ľudovou školou a gymnáziom v Głogówe, pokračoval právom v Lipsku.
V roku 1855 prevzal kníhkupectvo v Levoči, ale venoval sa aj obchodu s hudobnými nástrojmi, umeleckým tovarom a podobne. Založil prvý spišský trojjazyčný časopis "Zipser Anzeiger", ktorý zároveň redigoval. Kníhkupectvo predal v roku 1891, následne odišiel na dôchodok.
Nastaz

Nastaz je geomorfologický podcelok Bukovských vrchov. Najvyšší vrch podcelku je rovnomenný vrch, dosahujúci výšku 
Vymedzenie.
Podcelok zaberá južnú časť pohoria, približne medzi údolím Cirochy na západe a štátnou hranicou s Ukrajinou na východe. Severným smerom pokračujú Bukovské vrchy podcelkom Bukovce, západným smerom leží Laborecká vrchovina a južným smerom nadväzuje Ublianska pahorkatina, ktorá je súčasťou Beskydského predhoria.
Ochrana prírody.
Veľká časť podcelku je súčasťou Národného parku Poloniny, resp. jeho ochranného pásma. Z maloplošných chránených území tu leží:
Prvá bitka na Soči

Prvá bitka na Soči bola bitka medzi Talianskym kráľovstvom a Rakúsko-Uhorskom na čerstvo otvorenom talianskom fronte 1. svetovej vojny. Bitka sa začala 23. júna 1915 útokom talianskej armády na obranné pozície Rakúsko-Uhorska na rieke Soča (taliansky Isonzo) a skončila sa o dva týždne neskôr, 7. júla.
Napriek dvojnásobnej talianskej presile ofenzíva zlyhala, a to predovšetkým kvôli nevhodne zvolenej taktike talianskeho veliteľa Luigiho Cadornu, ktorý nariadil frontálny útok po mohutnej, ale krátkej delostreleckej paľbe. Rakúsko-uhorskí vojaci využili výškovú výhodu svojho postavenia a útok Talianov, ktorí museli postupovať do kopcov, bez väčších problémov odrazili.
Pôvodný zámer Talianov prekonať Soču a otvoriť si tým cestu k pochodu na prístavné mesto Terst tak nevyšiel. Napriek značne vyšším stratám než na strane Rakúsko-Uhorska sa talianskej armáde podarilo prekročiť rieku len na niekoľkých miestach. 5. júla sa Taliani s novými posilami odhodlali k ďalšiemu útoku, ktorý však tiež zlyhal a o dva dni neskôr bola celá ofenzíva zastavená.
Ublianska pahorkatina

Ublianska pahorkatina je geomorfologický podcelok Beskydského predhoria. Nachádza sa východne od Sniny a zaberá takmer celé povodie Ublianky. Najvyšší vrch Hôrka dosahuje 
Vymedzenie.
Podcelok zaberá východnú časť Beskydského predhoria a z východnej strany ho vymedzuje štátna hranica s Ukrajinou. Severným smerom ležia Bukovské vrchy s podcelkom Nastaz, severozápadne nadväzuje Laborecká vrchovina. Západným smerom pokračuje Beskydské predhorie Humenským podolím, južný okraj vymedzujú Vihorlatské vrchy a ich podcelky Vihorlat a Popriečny.
Osídlenie.
Pahorkatina zaberá takmer celé údolie Ublianky, západný okraj vymedzuje údolie Cirochy. Práve údolia riek a potokov sú osídlené, no zväčša ide o osady a dedinky s pár desiatkami či stovkami obyvateľmi. Najväčším sídlom je na západnom okraji ležiaci Stakčín a vo východnej časti ležiaca Ubľa.
Doprava.
Územím podcelku vedie zo Sniny na ukrajinskú hranicu cesta I/74. Od Sobraniec do Uble vedie cesta II/566, ktorá pokračuje po Ruskú Volovú.
Župný dom (Levoča)

Župný dom je budova v Levoči, ktorá stojí na severnej strane námestia. Ide o historickú dvojposchodovú budovu, ktorá bola sídlom Spišskej župy do roku 1922. Dnes slúži administratívnym účelom mesta.
História budovy.
Budova bola postavená v rokoch 1806 – 1826. Navrhol ju významný architekt Anton Povolný v klasicistnom slohu. Ide o jeden z najzaujímavejších župných domov v rámci Uhorska a aj dnes patrí medzi vzácne architektonické pamiatky. Anton Povolný totiž prispôsobil spomenutý klasicistický sloh celkovému skôr renesančnému charakteru mesta Levoča. Budova preto pripomína talianske renesančné paláce.
Architektonické špecifiká.
Budova má centrálny vyvážený pôdorys. Prvé poschodie je dekoratívne vyzvihnuté. Centrom poschodia veľká zasadacia sieň, ktorá presahuje aj do druhého poschodia. Z vonku je zdôraznená balkónom a kamennou plastikou.
Majstrovstvá Ázie a Oceánie v korfbale 2018

Majstrovstvá Ázie a Oceánie v korfbale 2018 bol v poradí 10. turnaj majstrovstiev Ázie a Oceánie v korfbale, ktoré organizujú Ázijská korfbalová federácia (IKF Asia) a Oceánska korfbalová federácia (IKF Oceania). Konal sa v dňoch od 27. júla do 5. augusta 2018 v Saitame, v Japonsku, za účasti 10 tímov. Nováčikom turnaja bolo družstvo Filipín. Všetky zápasy sa odohrali v Saitama City Memorial Gymnasium. Titul obhajil , ktorý vyhral všetky doterajšie turnaje, na ktorých sa zúčastnil. Vo finálovom stretnutí zvíťazil nad .
Turnaj zároveň slúžil ako kvalifikácia ázijských a oceánskych družstiev na Majstrovstvá sveta 2019, ktoré organizuje Južná Afrika. Kvalifikovalo sa na ne 6 najlepších družstiev, z toho minimálne 1 družstvo z Oceánie.
Účastníci.
Poznámka: Číslo v zátvorke udáva umiestnenie vo svetovom rebríčku IKF v júli 2018.
Estevam Gomes

Estevam Gomes aj Estevão Gomez, Estevan Gomes (* 1483, Porto, Portugalsko† 1538, na rieke Paraguaj, Paraguaj) bol portugalský kartograf a moreplavec v službách španielskeho kráľa Karola V. 
V roku 1519 sa plavil vo flotile Fernão de Magalhãese na ceste okolo sveta. Z expedície ale dezertoval s loďou "San Antonio" pred dosiahnutím Magalhãesoveho prielivu a vrátil sa do Sevilly v máji 1521, kde bol za opustenie výpravy uväznený. Keď sa však späť do Španielska vrátila jediná loď z úspešnej plavby okolo sveta pod velením Juana Sebastiana Cana, a boli popísané hrozné zážitky od začiatku plavby, bola Gomezovi udelená milosť a bol prepustený z väzenia.
V roku 1524 išiel hľadať cestu do Ázie medzi Floridou a Newfoundlandom. Preskúmal provinciu Nové Škótsko a prišiel na breh v miestach, kde sa dnes nachádza mesto New York, ďalej zmapoval ústie rieky Hudson a Delaware, nakoniec sa plavil na Floridu v auguste 1525. Jeho zásluhou v roku 1529, bolo zmapované východné pobrežie Severnej Ameriky. V roku 1535 sa pripojil k expedícii Pedra de Mendozu k Rio de la Plata. Počas tejto expedície bol zabitý domorodcami počas plavby na rieke Paraguaj.
Kvalifikácia na Majstrovstvá Európy v korfbale 2018

Kvalifikácia na Majstrovstvá Európy v korfbale 2018 (alebo aj "1. kolo ME 2018") bola európska kontinentálna kvalifikácia, ktorú organizuje Európska korfbalová federácia (IKF Europe), pre účasť na Majstrovstvách Európy v korfbale 2018 B kategórie. Konala sa v dňoch od 28. do 29. októbra 2017 v Budapešti, v Maďarsku, za účasti 8 tímov. Pre družstvá Švajčiarska a Ukrajiny to bola ich prvá medzinárodná účasť. Dejiskom zápasov bola aréna Sportshall Gabányi László. Na finálový turnaj B kategórie sa kvalifikovali 2 najlepšie družstvá.
Priama účasť.
Na ME A kategórie postúpili priamo družstvá na 1. až 8. mieste z Majstrovstiev Európy 2016:
Na ME B kategórie postúpili priamo družstvá na 9. a 10. mieste z Majstrovstiev Európy 2016 a družstvá na 3. a 4. mieste v oboch zónach kvalifikácie na ME 2016:
Účastníci.
Poznámka: Číslo v zátvorke udáva umiestnenie vo svetovom rebríčku IKF k januáru 2017.
Konečné umiestnenie.
Poznámka: Po odstúpení z A kategórie ME postúpilo neskôr z kvalifikácie na ME B kategórie aj Írsko.
Úrad pre stratégiu rozvoja spoločnosti, vedy a techniky Slovenskej republiky

Úrad pre stratégiu rozvoja spoločnosti, vedy a techniky Slovenskej republiky (ÚSRSVT SR) bol v rokoch 19951999 ústredný orgán štátnej správy Slovenskej republiky pre programovanie stratégie rozvoja spoločnosti, vedy a techniky a pre regionálny rozvoj. Zriadený bol zákonom č. 74/1995 Z. z. zo 6. apríla 1995.
Na jeho čele bol predseda, ktorého vymenúvala a odvolávala vláda Slovenskej republiky. Jediným predsedom úradu bol od jeho vzniku až do svojho odvolania Rastislav Tóth. Vláda predsedu odvolala 11. novembra 1998 a dočasne bol poverený vedením Milan Rajčák. V decembri 1998 vláda urobila reštrukturalizáciu a reorganizáciu úradu, ktorá spočívala v prechode viacerých kompetencií na ostatné orgány štátnej správy. Súčasne s tým došlo aj k delimitácií pracovníkov. Zrušený bol zákonom č. 293/1999 Z. z. V tejto novele parlament odsúhlasil zrušenie úradu a kompetencie v oblasti stratégie rozvoja vedy a techniky prešli do pôsobnosti Ministerstva školstva a v oblasti regionálneho rozvoja boli delimitované na Ministerstvo výstavby a regionálneho rozvoja.
Fortnite

Fortnite je počítačová hra vytvorená firmou Epic Games, ktorá pôvodne vznikla ako PVE Story Hra, po čase bol do hry pridaný Battle Royale režim na štýl strieľačky a Minecraftu. Fortnite bol predstavený na E3 2011. V roku 2018 sa Fortnite dočkal obrovskej popularity. Epic Games spustil v roku 2018 tretiu hru, Fortnite Creative ako skúšobnú verziu, po chvíli v roku 2019 bol Fortnite creative oficiálne spustený. V roku 2023 sa Fortnite dočkal ďalších troch hier. Fortnite Festival, Rocket Racing a Lego Fortnite. Hra je známa pravidelnými aktualizáciami a originalitou.
Režimy.
V súčasnosti je Fortnite distribuovaný ako šesť rôznych hier, aj keď každá hra používa ten istý Engine a má podobnú grafiku, umelecké predmety a hernú mechaniku.
Fortnite: Save the World.
Je navrhnutý ako hra proti hráčom, pričom štyria hráči spolupracujú na spoločnom cieli veľkej misie. Hra sa odohráva po tom, ako sa na Zemi objaví bez varovania nárazová búrka, ktorá spôsobí, že 98% obyvateľstva zmizne a preživší budú napadnutí zombie. Hráči preberajú úlohu veliteľov základne, zhromažďujú zdroje, chránia preživších a zariadenia, ktoré pomáhajú zhromažďovať údaje o búrke. 
Fortnite: Battle Royale.
100 hráčov bojuje na ostrove, posledný preživší vyhráva! Hra dostáva každý týždeň akualizácie, a každý rok novú kapitolu, k hre sa prikláňa aj jej storyline, ktorý je dosť rozšírený. V hre sa nachádza niekoľko druhov zbraní, lokácii, áut a mnoho ďalšieho. Hra je známa hlavne kvôli originálnej mechanike stavania stavieb. V hre sa však nachádza aj režim bez stavania. 
Fortnite Creative.
Je režim v ktorom môžete postaviť a vytvoriť všetko čo chcete. Máte na ponuku veľa ostrovov. Na ponuku máte telefón ktorý keď otvoríte, tak v ňom nájdete všetky itemy (veci).
Fortnite Creative je tvorený na štýl ROBLOXU, kde ľudia môžu tvoriť a zdieľať vlastné minihry a mapy. 
Rocket Racing.
Hra, ktorá spája koncepty hry Rocket League a Trackmania. Je to závodná hra kde si môžete vylepšovať postupne výzor auta. V hre sa nachádzajú aj známe značky aut a Ranked mode.
Lego Fortnite.
Lego Fortnite je Survival-Crafting RPG, ktoré vzniklo v spolupráci s firmou LEGO, hra je extrémne rozvinutá rôznymi lokáciami, postavami, stavbami. Do hry môžete pozvať až 7 kamarátov! V hre sa nachádza aj SandBox mode.
Fortnite Festival.
Rytmická hra snažiaca sa konkurovať hre Guitar hero. 
Ostatné.
Všetky herné režimy sú nastavené tak, aby sa dali hrať zadarmo (okrem Save The World). Tieto hry sú spoplatnené pomocou meny V-Bucks.
Jive Bunny and the Mastermixers

Jive Bunny and the Mastermixers bolo anglické hudobné zoskupenie z 80. a 90. rokov, ktoré tvorilo popové novinky. Skupina pochádzala z mesta Rotherham v grófstve Yorkshire. Tvárou skupiny bol kreslený zajac Jive Bunny, ktorý sa objavoval vo videoklipoch, a tiež (ako človek v kostýme) na propagačných vystúpeniach skupiny. Tri najznámejšie hity skupiny sú „Swing the Mood“, „That’s What I Like“ a „Let’s Party“. Všetky tieto tri skladby boli vytvorené pomocou samplingu a syntetizátorov, vďaka ktorým bola vytvorená kombinácia skladieb z prvotnej éry rock and rollu.
Serenáda centrum

Serenáda centrum - centrum handlowes rozlohou 42 tis. m2 sa nachádza v al. Gen. T. Bora -Komorowskiego 41 v severnej časti Krakova, otvorené v októbri 2017 roku. 
Popis.
Galéria dopĺňa a rozširuje ponuku existujúcej nákupné a zábavné zóny (oblasť Olsza), kde sa nachádza nákupné centrum Krokus spolu s hypermarketom Auchan, Multikino, stavebným obchodom OBI a najväčším krytým vodným parkom v Poľsku.
V obchodnom centrum sa nachádza 170 obchodov a 1135 parkovacích miest [1].
Ponuka Serenada zahŕňa salóny najväčších poľských a medzinárodných módnych reťazcov. Charakteristickým znakom je kompletná ponuka spoločnosti Inditex s najväčším formátom Zara v regióne, LPP, H &amp; M a jedinými salóny značky Van Graaf, New Look a Forever 21. V Serenáda je je tiež predajňa potravín Piotr i Paweł, rovnako ako inštitúcie, ako je Mestský úrad alebo pošta.
Ceny.
Centrum Serenada získalo cenu CEE Retail Real Estate Awards 2018 - Retail Project a Property Design Awards 2018 v kategórii Tvar - Obchodné centrum.
Investícia.
Staviteľom a správcom Centrum Serenada je spoločnosť Mayland Real Estate, ktoré je tiež správcom priliehajúceho Centrum Krokus. Obe nákupné centrá patrí do skupiny Fonciere Euris.
Externé odkazy.
https://www.centrumserenada.pl/#!/
Majstrovstvá sveta v curlingu žien 2018

Majstrovstvá sveta v curlingu žien 2018 bol v poradí 40. turnaj majstrovstiev sveta v curlingu žien, ktoré organizuje Svetová curlingová federácia (WCF). Konal sa v North Bay, v provincii Ontário, v Kanade v dňoch od 17.25. marca 2018, za účasti rekordných 13 tímov. Počet družstiev sa oproti predchádzajúcim turnajom zvýšil z 12 na 13 a počet družstiev, ktoré postúpili do vyraďovacích zápasov, sa zvýšil zo 4 na 6. Titul obhájila domáca a získala tak už svoje 17. prvenstvo, keď vo finále zvíťazila nad .
Kanada organizovala ženský šampionát pätnástykrát, naposledy v roku 2016, v Swift Current. Dejiskom všetkých zápasov bola aréna North Bay Memorial Gardens s kapacitou 4 200 miest. Finále si prišlo pozrieť 3 919 divákov a celková návštevnosť činila 69 391 divákov.
Kvalifikácia.
Poznámka: Číslo v zátvorke udáva umiestnenie vo svetovom rebríčku WCF v roku 2018.
Majstrovstvá sveta v curlingu mužov 2018

Majstrovstvá sveta v curlingu mužov 2018 bol v poradí 63. turnaj majstrovstiev sveta v curlingu mužov, ktoré organizuje Svetová curlingová federácia (WCF). Konal sa v Las Vegas, v štáte Nevada, v Spojených štátoch v dňoch od 31. marca do 8. apríla 2018, za účasti rekordných 13 tímov. Počet družstiev sa oproti predchádzajúcim turnajom zvýšil z 12 na 13 a počet družstiev, ktoré postúpili do vyraďovacích zápasov, sa zvýšil zo 4 na 6. Svoj ôsmy titul získalo , ktoré vo finálovom stretnutí zvíťazilo nad obhajcom prvenstva z .
USA organizovalo mužský svetový šampionát deviatykrát, naposledy hostilo turnaj v roku 2008, v Grand Forks. Dejiskom všetkých zápasov bola aréna Orleans Arena s kapacitou 9 500 miest. Celková návštevnosť v nej činila 74 829 divákov.
Kvalifikácia.
Poznámka: Číslo v zátvorke udáva umiestnenie vo svetovom rebríčku WCF v roku 2018.
Guelta

Guelta (arab. قلتة, iné prepisy qalta alebo galta; berbersky: agelmam) je vodná nádrž, ktorá sa tvorí v odvodňovacích kanáloch (wádí) na Sahare. Veľkosť a trvanie závisí od polohy a podmienok. Môže trvať po celý rok, aj počas suchého obdobia, ak je napájaná napríklad z prameňa alebo iného zdroja. Keď koryto (wádí) vyschne, pozdĺž koryta môžu zostávať vodné nádrže (porov. mŕtve rameno). Na Západnej Sahare sa vokolí guelt často nachádzajú oázy.
Príkladom guelty je napr. Guelta d'Archei v Čade alebo Timia v Nigeri.
Humenské podolie

Humenské podolie je geomorfologický podcelok Beskydského predhoria. Nachádza sa v stredovýchodnej časti celku, približne medzi mestami Humenné a Snina a zaberá povodie riek Cirocha a Laborec. Najvyšší vrch Hrb dosahuje 
Vymedzenie.
Podcelok zaberá stredovýchodnú časť Beskydského predhoria a v rámci celku susedí na okraji údolia Ondavky s Merníckou pahorkatinou, východným smerom na okraji Sniny nadväzuje Ublianska pahorkatina. Zo severu územie vymedzuje Laborecká a Ondavská vrchovina, južným smerom ostro vystupujú Vihorlatské vrchy s podcelkami Humenské vrchy a Vihorlat.
Osídlenie.
Podolím vedie údolie Cirochy, v západnej časti Laborca, ktoré sú v tejto časti pomerne husto osídlené. Na východnom okraji podolia leží Snina, v západnej časti Humenné a najmä v údolí Cirochy viacero stredne veľkých obcí.
Doprava.
Cez Humenné vedie do Sniny a ďalej na ukrajinskú hranicu cesta I/74, údolím Laborca prechádza cesta II/559 do Medzilaboriec. Údoliami oboch riek vedú i železničné trate, severným smerom železničná trať Michaľany – Łupków a východným železničná trať Humenné – Stakčín.
Zoznam hviezdnych článkov/1

Tento index bol automaticky vygenerovaný podľa tejto . Obsahuje 6 článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
10.
10 Tauri - 107 Piscium - 109 Piscium
12.
12 Ophiuchi
16.
16 Cygni
18.
18 Scorpii